Facebook qed jneħħi bosta features fl-apps Messenger u Instagram tiegħu għal nies fl-Ewropa, biex jiżgura li jikkonformaw ma bidla fir-regoli tal-privatezza. Mill-21 ta Diċembru, l-apps tal-messaġġi se jaqgħu taħt ir-regoli tal-UE magħrufa bħala d-direttiva dwar il-Privatezza elettronika. Facebook iddeċieda li jitfi bosta għażliet interattivi u joffri biss servizz ewlieni ta' messaġġi sakemm ikun jista' jżid l-ekstras lura. Is-Search ta' fuq grupp chat fuq Messenger huma fost l-għodod li għandhom jintfew. Il-ħila li tissettja laqmijiet għall-ħbieb fuq Messenger ġiet wkoll diżattivata. Facebook qal li ma ppubblikax lista tal-karatteristiċi kollha li kien qed jissospendi fl-Ewropa minħabba li kien ser jerġa jattiva mill-ġdid dawk li kien kunfidenti li kkonforma mar-regoli. "Aħna għadna qed niddeterminaw l-aħjar mod biex inġibu dawn il-karatteristiċi lura. Jieħu ż-żmien biex nibnu mill-ġdid il-prodotti b'mod li jaħdmu bla xkiel għan-nies u jikkonformaw ukoll mar-regolament il-ġdid," qalet il-kumpanija fi stqarrija.